Non si sevizia un paperino
Non si sevizia paperino (), u međunarodnoj distribuciji poznat pod engleskim naslovom Don't Torture a Duckling () je italijanski triler film snimljen 1972. godine u režiji Lucija Fulcija, koji se smatra jednim od najpoznatijih ostvarenja giallo žanra.

Film je bio navodno inspiriran stvarnim događajima koji su se godinu dana ranije dogodile u blizini grada Bitonto na jugu Italije. Radnja je smještena u zabačeni gradić u regiji Basilicata gdje tri dječaka postaju žrtvama serijskog ubice, potakavši lokalno stanovništvo da kao krivce optuži lokalne marginalce i nonkonformiste od kojih će neki, kao lokalna vještica (čiji lik tumači Florinda Bolkan) postati žrtvom krvavog linča. Protagonist, koga tumači Tomas Milian je novinar koji je iz Rima došao pisati o događajima, a koji vlastitom istragom kao mogućeg krivca pronalazi lokalnog katoličkog svećenika (čiji lik tumači Marc Porel).

Iako je Fulcijev film, u skladu sa žanrovskim "pravilima", publici pružio "eksploatacijski" sadržaj kroz scene eksplicitnog seksa i nasilja, pogotovu u slučaju linča vještice, kritičarima je postao zanimljiv i zato što se tumačio kao autorov svojevrsni komentar na društvene prilike u tadašnjoj Italiji. Od eksplicitnog seksa i nasilja je, pak, kritičarima iz redova Katoličke crkve najviše upalo u oči to što je glavni negativac svećenik, pa je Non si sevizia paperino bio optuživan za navodno antikatoličanstvo i stavljan na svojevrsnu "crnu listu" u nizu država, gdje je publici postao dostupan tek godinama i decenijama kasnije. Usprkos toga, sam Fulci ga je nazivao svojim najdražim filmom. Muziku za film je napisao Riz Ortolani, koji će dio nje kasnije "reciklirati" za potrebe mnogo poznatijeg filma Cannibal Holocaust.

Uloge 

 Florinda Bolkan ... La Maciara
 Barbara Bouchet ... Patrizia
 Tomas Milian ... Andrea Martelli
 Irene Papas ... Dona Aurelia Avallone
 Marc Porel ... Don Alberto Avallone
 Georges Wilson ... "Stric" Francesco
 Antonello Campodifiori ... Policijski poručnik
 Ugo D'Alessio ... Kapetan Modesti
 Virgilio Gazzolo ... Policijski komesar
 Vito Passeri ... Giuseppe Barra
 Rosalia Maggio ... Gđa Spriano, Micheleova majka
 Andrea Aureli ... Gospodin Lo Cascio, Brunov otac
 Linda Sini ... Gospođa Lo Cascio, Brunova majka
 Franco Balducci ... Gospodin Spriano, Micheleov otac
 Fausta Avelli ... Malvina (nenavedena na špici)

Vanjske veze 

 
 
 

Italijanski filmovi
Triler filmovi
Kriminalistički filmovi
Horor filmovi